# DIRECŢIA GENERALĂ SECRETARIAT UNIVERSITATE

**HOTĂRÂREA NR. 45**

**A CONSILIULUI DE ADMINISTRAŢIE DIN DATA DE 16.12.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit online în data de 13.12.2021, în baza Legii 55/2020 privind unele măsuri pentru prevenirea și combaterea efectelor pandemiei de COVID-19 și a actelor normative ulterioare, hotărăşte:

**Art. 1.** Se aprobă propunerile de suspendare a calității de student pentru un număr de 77 de studenți, restanțieri la plata taxelor de studii la Facultate de Medicină, Facultatea de Medicină Dentară și 1 masterandă la programul de Master “Cercetări și Intervenții Operaționale în Managementul Serviciilor Medico-Sociale și al Sănătății Publice”.

**Art. 2.** Se aprobă organizarea evenimentului studențesc cu titlul ”Colaborare interdisciplinară în tehnologia protezelor printate”.

**Art. 3.** Se aprobă acordarea unei burse în cuantum de 50% din taxa de școlarizare pentru o studentă a Facultății de Medicină.

**Art. 4.** Se aprobă reevaluarea dosarelor privind solicitarea de bursă în cuantum de 50% din taxa de școlarizare pentru două studente ale Facultății de Medicină.

**Art. 5.** Se aprobă reevaluarea dosarelor privind solicitarea de bursă socială pentru două studente ale Facultății de Medicină.

**Art. 6.** Se aprobă suplimentarea numărului de burse de merit de la programul de studiu în Limba Engleză, pentru un student din anul II de la Medicină Dentară (*aceeași medie*).

**Art. 7.** Se aprobă alocarea din fondurile UMFCD a sumei necesare pentru aducerea la parametrii funcționali a 2 aparate Airflow Prophylaxis Master-EMS, precum și relocarea acestora de la sediul Facultății de Stomatologie “Carol Davila”, situat în Calea Plevnei Nr. 19-21, la Policlinica Iezer, în gestiunea catedrei de Protetică Fixă.

**Art. 8.** Se aprobă achiziția clădirii din Str. Știrbei Vodă Nr. 58, în baza *Raportului privind verificarea documentelor pentru achiziția, ca urmare a identificării de către solicitant, a imobilului ce corespunde necesităților Universității* Nr. 35782/16.12.2021,realizat de Comisia de evaluare responsabilă de verificarea documentelor numită prin decizia autorității contractante Nr. 3333 din 14.10.2021, completată prin decizia autorității contractante Nr. 3908 din 07.12.2021.

**Art. 9.** Se aprobă prelungirea statutului de profesor asociat a Dlui Prof. Univ. Dr. Mihai Moldovan.

**Art. 10.** Se aprobă “Nota de fundamentare privind creșterea salarială din venituri proprii”.

**Art. 11.** Se aprobă numirea ca șef de disciplină și coordonator de rezidențiat Medicină Internă SCUB a D-nei Conf. Univ. Dr. Camelia Diaconu prin încetarea integrării clinice a D-nei Prof. Univ. Dr. Daniela Bartos; numirea ca șef de disciplină și coordonator de rezidențiat Cardiologie SCUB a D-lui Conf. Univ. Dr. Radu Vătășescu prin încetarea integrării clinice a D-nei Prof. Univ. Dr. Maria Dorobanțu.

**Art. 12.** Se aprobă cererea de includere în cadrul Școlii Doctorale, în calitate de conducător de doctorat afiliat ca urmare a susținerii tezei de abilitare și a aprobării prin Ordin al Ministrului Educației pentru Conf. Univ. Dr. Tânțu Marilena Monica.

**Art. 13.** Se aprobă desemnarea Dnei Conf. Univ. Dr. Pantea Stoian Anca Mihaela ca reprezentant UMFCD în Consiliul de Administrație al Institutului de Fonoaudiologie și Chirurgie Funcțională ORL “Prof. dr. Dorin Hociotă” în locul Dlui Dr. Popa Cristian Constantin.

**Art. 14.** Se aprobă solicitarea de editare la Editura Universitară „Carol Davila” a unui curs unic destinat studenților Facultății de Farmacie intitulat ”Terapia personalizată. Metode și aparate de laborator” (50 de exemplare, color, pentru biblioteca universității și 7 exemplare pentru Biblioteca Națională).

**Art. 15.** Se aprobă solicitarea firmei SC OVI Management SRL de prelungire a termenului de proiectare de 6 luni cu încă 2 luni, pentru contractul Nr. 20881/20.08.2021, încheiat între UMFCD ca Beneficiar și SC OVI Management SRL ca prestator, pentru investiția *Execuția de lucrări și Prestarea serviciilor de proiectare, având ca obiect consolidarea, raebilitarea și modernizarea caminului studențesc Bolintineanu*.

**R E C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca Gavrilă